open-index/open-wikipedia-markdown huggingface dataset:
არგლეტონი

thumb|ასე გამოიყურება არგლეტონი სინამდვილეში
**არგლეტონი** — ქალაქი-მოჩვენება დიდ ბრიტანეთში, ლანკაშირში, რომელიც სინამდვილეში არ არსებობს, თუმცა დატანილია Google Earth-სა და Google Maps-ზე. ქალაქი ფიგურირებს სხვადასხვა დაწესებულებების სახელწოდებებიც, რომლებიც სინამდვილეში ამავე რეგიონის სხვა დასახლებულ პუნქტებში მდებარეობენ. შეცდომა პირველად აღმოაჩინა ვინმე მაიკ ნოლანმა 2008 წლის სექტემბერში და ინფორმაცია თავის ბლოგზე გამოაქვეყნა. 

ზოგიერთი ვერსიის თანახმად, არარსებული პუნქტი რუკაზე სპეციალურად იმათ შეცდომაში შესაყვანად იყო დადებული, ვინც სისტემატურად არღვევს საკუთრების უფლებას და რუკის არალიცენზირებულ კოპირებას ახდენს. მოგვიანებით Google-მა განაცხადა, რომ მისი მონაცემების უდიდესი ნაწილი სწორია და მოცემულ შემთხვევაში მხოლოდ „უცაბედ შეცდომას აქვს ადგილი“.

## რესურსები ინტერნეტში 
* არგლეტონი Google Map-ზე

## სქოლიო 
კატეგორია:გაერთიანებული სამეფოს ქალაქები
კატეგორია:გამოგონილი ადგილმდებარეობები
კატეგორია:Google Maps
მუჰამედ ალის სამეფო დინასტია

აქ წარმოდეგნილია მუჰამედ ალის დინასტიის სამეფო ოჯახის გენეალოგია. მუჰამედ ალის დინასტია ეგვიპტის სათავეში მოექცა 1805 წელს. მათი ძალაუფლება დამხობილი იქნა 1952 წლის რევოლუციით. 

 

 

## მარტივი ვერსია
კატეგორია:სამეფო ოჯახები
კატეგორია:ეგვიპტის ისტორია
ადგილის გეგმა

**ადგილის გეგმა** — დედამიწის ზედაპირის მცირე უბნის, ნაგებობის ან რაიმე საგნის ნახაზი, რომელიც შესრულებულია მსხვილ მასშტაბში და დეტალურ ინფორმაციას გადმოგვცემს. *გეგმაზე* ყველა საგანი პირობითი ნიშნებით გამოისახება. ამ ნიშნებს ტოპოგრაფიულ ნიშნებსაც უწოდებენ. ისინი დაწვრილებით აღწერენ გზებს, ტყეებს, შენობებს და სხვა. ადგილის გეგმებს ადგენენ ამა თუ იმ მიზნებისათვის სათანადო წვლილადებით, ჰორიზონტალური გეგმის შედგენის დროს წვლილადებია დედამიწის ხილულ ზედაპირზე არსებულ ბუნებრივ (მთა, ტყე, ტბა და სხვა) და ეკონომიკური (სამრეწველო ნაგებობანი და ა. შ.) ელემენტთა კონტურები. ტოპოგრაფიულ გეგმაში კონტურების გარდა წვლილადებია რელიეფის ელემენტებიც. *ადგილის გეგმის* მარკშაიდერული წვლილადები კი — ყველა ის ბუნებრივი და ეკონომიკური ელემენტი, რომელიც დაკავშირებულია წიაღისეულის დამუშავებასთან.

*ადგილის გეგმის* შესადგენად (გამოსახაზად) იყენებენ ძირითადად ორ მეთოდს: 
# ადგილზე ჩატარებული გაზომვა, რასაც აგეგმვა ეწოდება;
# აეროფოტოსურათების გაზომვა, რასაც ფოტოგრამმეტრია ეწოდება.

გამომდინარე დანიშნულებიდან, *ადგილის გეგმას* სხვადასხვა მასშტაბი გააჩნია: დაწყებული 1:1000 - 1:5000 ჩათვლით. უფრო მსხვილმასშტაბიანი გეგმები (მ < 1:500), როგორც წესი გამოიყენება სამშენებლო პროექტებში (მაგ. მშენებლობის სანებართვო დოკუმენტაციაში საქართველოში ). მათ ეწოდებათ მიწის ნაკვეთის გეგმა. 1:5000 მასშტაბი წარმოადგენს გარდამავალ შეფარდებას „საყრდენი რუკისკენ“ (*Grundkarte* გერმანიაში) ან საბაზისო რუკისკენ (საქართველოში, *Basiskarte* ავსტრიაში), რომელიც მთლიანად ფოტოგრამმეტრულად მიიღება. უფრო წვრილმასშტაბში კი (1:10,000 ან 1: 25,000) გეგმა მოიხსენიება როგორც ტოპოგრაფიული რუკა.

## იხილეთ აგრეთვე
* ტოპოგრაფიული რუკა
* საკადასტრო რუკა

## ლიტერატურა
## სქოლიო 
კატეგორია:კარტოგრაფია
კატეგორია:რუკის ტიპები
წმინდა დიმიტრი

**წმინდა მოწამე დიმიტრი** — ქრისტიანული ეკლესიის წმინდანი. ეწამა იმპერატორების: მაქსიმიანე გალერიუსისა (305-311) და მაქსიმინეს (308-313) ზეობისას. ქრისტეს აღსარებისთვის მას თავი მოჰკვეთეს. მართლმადიდებლურ ეკლესიაში მისი ხსენების დღეა .

## ლიტერატურა
* წმიდანთა ცხოვრება, ტ. IV, თბ., 2003

კატეგორია:გარდაცვლილი 307
კატეგორია:IV საუკუნის ქრისტიანი წმინდანები
ამერიკული მუსიკის დაჯილდოება

მინი|250პქ|ოფიციალური ლოგო
**ამერიკული მუსიკის დაჯილდოება** () —  ამერიკული ყოველწლიური მუსიკალური დაჯილდოების ცერემონია.

ამერიკული მუსიკის დაჯილდოება დააარსა დიკ კლერკმა 1973 წელს. პირველი ცერემონიალი წაიყვანა როდნი ალენ რიპმა და რიკი სეგალმა მაიკლ ჯექსონსა და დონი ოსმონდთან ერთად.

## რესურსები ინტერნეტში 
* 

კატეგორია:მუსიკალური ჯილდოები
კატეგორია:ჯილდოები ანბანის მიხედვით
გლდანის წმინდა გრიგოლ ღვთისმეტყველის ეკლესია

thumb|წმ. გრიგოლ ღვთისმეტყველის ეკლესია
thumb||ქვის რელიეფური ჯვარი
**გლდანის წმინდა გრიგოლ ღვთისმეტყველის ეკლესია**  — არქიტექტურული ძეგლი სოფელ გლდანის ჩრდილოეთით, ძველ სასაფლაოზე. აგებულია IX-X საუკუნეებში.

## ძეგლის აღწერა
ნაგებობა სამეკლესიიანი ბაზილიკაა (11,1X10,7 მ), ნაშენია ქვიშაქვის თანაბარი კვადრებით. სამხრეთის ეკლესიის დიდი ნაწილი და მოგვიანებით მიშენებული ჩრდილო-დასავლეთის სათავსის სახურავი ჩანგრეულია. ლავგარდანი მხოლოდ შუა ეკლესიას აქვს. XVIII-XIX საუკუნეებში შუა ეკლესიისათვის დასავლეთიდან ორი კონტრფორსი მიუშენებიათ და სახურავი განუახლებიათ. შუა ეკლესიაში შესასვლელი სამხრეთიდანაა. მის ღრმა ნახევარწრიულ აფსიდში ერთი სარკმელი და ჩრდილოეთისა დასამხრეთის ეკლესიებში გასასვლელი ორი კარია. დარბაზის კამარა პილასტრებზე დამყარებულ ორ საბჯენ თაღს ეყრდნობა. დასავლეთის თაღის საყრდენად დაკიდული პილასტრებია გამოყენებული. პილასტრებს მარტივი თაროსებრი კაპიტელები აქვს. კედლებზე, პილასტრებს შორის, თითო დეკორატიული თაღი გადადის. სამხრეთ კედელში ორი პარალელურწირხლებიანი სარკმელია. კედლის დასავლეთ ნაწილში ხის ძელებზე მოწყობილი პატრონიკეს კვალია შემორჩენილი. სამხრეთის ეკლესია მოგვიანებით სადიაკნეთ გადაუკეთებიათ. იგი თაღოვანი კარით უკავშირდება შუა ეკლესიას. ჩრდილოეთის მოკლე სწორკუთხა  ეკლესია ცილინდრული კამარითაა გადახურული. მასში შესვლა შუა ეკლესიის აღმოსავლეთ ნაწილში გაჭრილი კარით შეიძლება. მოგვიანებით ეს სათავსი სამკვეთლოდ გადაუკეთებიათ და შუა ეკლესიის აფსიდისათვის კარით დაუკავშირებიათ. სათავსის ერთადერთი სარკმელი აღმოსავლეთის კედელშია გაჭრილი. ჩრდილოეთის კედელს მთელ სიგრძეზე 0,2 მ სიგანის საფეხური გასდევს. ამავე კედლის აღმოსავლეთ ნაწილში ერთი სწორკუთხა ნიშია. სამხრეთის კედელში, კამარის ქუსლში გაჭრილია მთავარი ეკლესიის კონქის თავზე მოწყობილ სამალავში ასასვლელი. მოგვიანებით შუა ეკლესიის ჩრდილოეთის კედელზე მიუშენებიათ დამოუკიდებელი სწორკუთხა სათავსი, რომელსაც დასავლეთით სწორკუთხა კარი აქვს. კარის თავზე არქიტრავით გადახურული სარკმელია. აღმოსავლეთისა და ჩრდილოეთის კედლებში თითო სწორკუთხა ნიშია. ფასადებიდან ყველაზე უკეთ აღმოსავლეთისაა შემორჩენილი, შუა ეკლესიის სარკმლის თავზე, ქვიშაქვის ფილაზე, წრეში ჩასმულია თანაბარმკლავებიანი ჯვარი. სამხრეთის ეკლესიის სარკმელი ძალზედ დაზიანებულია. ჩრდილოეთის ეკლესიის სარკმლის ზემოთ, ქვაზე გამოსახულია რელიეფური ჯვარი. შუა ეკლესიის განიერი ლავგარდანი შედგენილია თაროს, წრეთარგისა და ლილვისაგან. ეკლესიის გარშემო შემორჩენილია ქვის გალავანის ფრაგმენტები.

## ლიტერატურა
კატეგორია:თბილისის ეკლესიები
კატეგორია:IX საუკუნის ეკლესიები
უმაღლესი ლიგა 1994—1995

**უმაღლესი ლიგა 1994-95** — უმაღლესი ლიგის მეექვსე გათამაშება. გამარჯვებული გახდა თბილისის „დინამო“, მეორე ადგილზე გავიდა „სამტრედია“, მესამეზე – „კოლხეთი-1913“.

## ცხრილი 
## იხილეთ აგრეთვე 
* საქართველოს თასი 1994-1995

კატეგორია:უმაღლესი ლიგის სეზონები
კატეგორია:1995 წელი ქართულ ფეხბურთში
უმაღლესი ლიგა 1995—1996

**უმაღლესი ლიგა 1995-1996** — უმაღლესი ლიგის მეშვიდე გათამაშება. გამარჯვებული გახდა თბილისის „დინამო“, მეორე ადგილზე გავიდა ზესტაფონის „მარგვეთი“, მესამეზე – ფოთის „კოლხეთი-1913“.

## ცხრილი 
## იხილეთ აგრეთვე 
* საქართველოს თასი 1995-1996

კატეგორია:უმაღლესი ლიგის სეზონები
უმაღლესი ლიგა 1996—1997

**უმაღლესი ლიგა 1996-1997** — უმაღლესი ლიგის მერვე გათამაშება. გამარჯვებული გახდა თბილისის „დინამო“, მეორე ადგილზე გავიდა ფოთის „კოლხეთი-1913“, მესამეზე – ბათუმის „დინამო“.

## ცხრილი 
## იხილეთ აგრეთვე 
* საქართველოს თასი 1996-1997

კატეგორია:უმაღლესი ლიგის სეზონები
კატეგორია:1997 წელი ქართულ ფეხბურთში
ეგვიპტის მეცხრამეტე დინასტიის სამეფო ოჯახი

აქ წარმოდგენილია ეგვიპტის მეცხრამეტე დინასტიის სამეფო ოჯახის გენეალოგია. ეს დინასტია ეგვიპტის ისტორიაში შევიდა როგორც ერთ-ერთი ყველაზე ხანმოკლე დინასტია. ამ დინასტიის უკანასკნელი წარმომადგენელი იყო ფარაონი საფჰატი.

 

 

## ლიტერატურა
* Aidan Dodson & Dyan Hilton (2004). The Complete Royal Families of Ancient Egypt. London: Thames & Hudson.

კატეგორია:სამეფო ოჯახები
კატეგორია:ეგვიპტის ისტორია
დედამიწელები (დოკუმენტური)

***დედამიწელები*** () არის 2006 წლის მრავალი ჯილდოს მიმღები დოკუმენტური ფილმი, რომლის სცენარის ავტორი, პროდიუსერი და რეჟისორია შონ მონსონი, ხოლო კო-პროდიუსერი პერსა უაიტი. ფილმი მოთხრობილია ჰოლივუდის მსახიობისა და ცხოველების უფლებების აქტივისტის, ხოაკინ ფენიკსის მიერ.

## სინოპსისი 
*დედამიწელები* არის დოკუმენტური ფილმი ადამიანების დამოკიდებულებაზე ცხოველების მიმართ, რომლებსაც ჩვენ ვიყენებთ შინაურ ცხოველებად, საჭმელად, ჩასაცმელად, გასართობად და ექსპერიმენტების ჩასატარებლად.

ფენიქსმა განაცხადა ფილმზე, რომ "ყველა ფილმიდან, რომლებთანაც მე მიმუშავია, ეს არის ერთადერთი, რომელზეც ადამიანებმა ამდენ ილაპარაკეს".

პიტერ სინგერმა თქვა *"თუ მე შემეძლება ყველას ვანახე რაიმე ფილმი, მე ვაჩვენებ მათ დედამიწელებს*".

## სქოლიო 
## რესურსები ინტერნეტში 
* დოკუმენტური ფილმის ოფიციალური საიტი
* Nation Earth - დედამიწელებისთვის პასუხისმგებელი ორგანიზაცია
* 
* Veg-TV დედამიწელებზე 
* იხილეთ სრული ფილმი ონლაინ რეჟიმში 

კატეგორია:2006 წლის ფილმები
კატეგორია:ცხოველების ტესტირება
კატეგორია:ანტი-მოდერნისტი ფილმები
კატეგორია:ამერიკული დოკუმენტური ფილმები
კატეგორია:ინგლისურენოვანი ფილმები
კატეგორია:ფილმები ცხოველების უფლებებზე
კატეგორია:პოლიტიკური დოკუმენტური ფილმები
თსუ თბილისი (საფეხბურთო კლუბი)

**თსუ თბილისი** — საქართველოს საფეხბურთო კლუბი. კლუბი გამოდიოდა უმაღლეს ლიგაში 1996 წლიდან 2001 წლამდე. 2004 წელს პირველი ლიგიდანაც გავარდა.

კლუბს ფლობს თბილისის სახელმწიფო უნივერსიტეტი.

## იხილეთ აგრეთვე
* საქართველოს საფეხბურთო კლუბების სია

## რესურსები ინტერნეტში
*http://www.playerhistory.com/club/7168/

კატეგორია:საქართველოს საფეხბურთო კლუბები
აეროპორტი

[thumb|[სან-ფრანცისკოს საერთაშორისო აეროპორტი|სან ფრანცისკოს აეროპორტი]]
**აეროპორტი** — საწარმო, რომელიც ახორციელებს საერთაშორისო საჰაერო გადაყვანა-გადაზიდვების მომსახურებას და უზრუნველყოფილია საბაჟო, სასაზღვრო და სანიტარიულ-საკარანტინო კონტროლით.

თანამედროვე აეროპორტი ტექნიკური თავალსაზრისით, წარმოადგენს საინჟინრო-ტექნიკური მოწყობილობების რთულ კომპლექსს, რომელიც შეიცავს აეროდრომს, სამგზავრო ტერმინალს, რომელიც განკუთვნილია გაფრენამდე და გაფრენის შემდეგი მომსახურებისათვის, სატვირთო ტერმინალი, სამოსამსახურეო ტექნიკური ტერიტორია, აეროდრომის წინა ტერიტორია და სხვა. იურიდიული თვალსაზრისით „აეროპორტი“ განისაზღვრება, როგორც ავიასაწარმო, რომელიც ახორციელებს მგზავრების, ხელბარგის, ტვირთების მიღებას და გაგზავნას და საჰაერო ხომალდების მომსახურებას. სხვა სახელმწიფოების კანონმდებლობაში „აეროპორტის“ განსაზღვრება არ არის მოცემული, თუმცა მასში თვით ეს ტერმინი ზოგჯერ გამოყენებულია. აეროპორტში საერთაშორისო რეისების მგზავრებთან დაკავშირებით ეროვნული წესები ითვალისწინებს საბაჟო-ადმინისტრაციული ფორმალობის დაცვას, რომელსაც წარმოადგენს საბაჟო შემოწმება; სანიტარული-საკარანტინო კონტროლი, საპასპორტო კონტროლი; სპეციალური კონტროლი.

საბაჟო კონტროლი შედგება საბაჟო დეკლარაციის შევსებისაგან და საკუთარი ტვირთის წარმოდგენისაგან საბაჟო დეკლარაციაში და პასპორტის შემოწმება საბაჟო ინსპექტორის მიერ.

სანიტარული-საკარანტინო კონტროლი შედგება პირად შემოწმებისაგან, ჩამოფრენილი და გასაფრენი მგზავრების შემოწმებას (სამედიცინო სერტიფიკატი, რომელიც აუცილებელია ქვეყანაში ტრანზიტის შეტანისათვის). აცრების დამადასტურებელი სერტიფიკატის გარეშე მგზავრი შეიძლება არ დაიშვას გაფრენისთვის.

საპასპორტო კონტროლი გულისხმობს, ჩამოსასვლელი და წამსვლელი ვიზების სინამდვილესთან შემოწმებას და ასევე ტრანზიტული ვიზის არსებობას განსაკუთრებულ შემთხვევაში.

სპეციალური კონტროლი გულისხმობს იმას, რომ მგზავრები გადიან ფრენის უსაფრთხოებისათვის შემოწმებას, რომელიც შედგება მგზავრის ნივთების შემოწმებით, არის თუ არა ფრენისათვის დაშვებული ნივთები საჰაერო ტრანსპორტში. მასში ნაგულისხმევია ცეცხლსასროლი და ცივი იარაღი, საბრძოლო და არაფეთქებადი ხელსაწყოები, საწამლავი, შხამიანი, ფეთქებად საშიში და ა.შ.

## ლიტერატურა 
* დავით გეფერიძე, საერთაშორისო საჰაერო სამართალი, თბილისი, 2009, გამომცემლობა „მერიდიანი“, გვ. 173-187.
ჩიკაგოს კონვენცია

**ჩიკაგოს 1944 წლის კონვენცია** საერთაშორისო სამოქალაქო ავიაციის შესახებ, საერთაშორისო საჰაერო სამართლის სფეროში ძირითადი საერთაშორისო-სამართლებრივი დოკუმენტია. იგი 1947 წლის 4 აპრილს ამოქმედდა. ჩიკაგოს კონვენციის მონაწილეა 192 სახელმწიფო.

სამოქალაქო ავიაციის საერთაშორისო ორგანიზაციის (ICAO) ამოცანებისა და მიზნების, სტრუქტურისა და კომპეტენციის საწესდებო დებულებები მოცემულია ჩიკაგოს 1944 წლის კონვენციის მეორე ნაწილის გათვალისწინებით. ამასთან იკაო-ს ნორმები გვხვდება ჩიკაგოს 1944 წლის კონვეციის I და III ნაწილებში. იკაოს სტანდარტები და რეკომენდაციები მოცემულია ჩიკაგოს კონვენციის 18 დანართში, აერსანაოსნო მომსახურების პროცედურებში, დამატებით აერსანაოსნო პროცედურებსა და სარეკომენდაციო ნორმების შემცველ სხვა საბუთებში. ჩიკაგოს კონვენციის მეორე დანართში მოცემულია ფრენის წესები (მხოლოდ ღია ზღვის თავზე ფრენების შესახებ), საბორტო ჟურნალებისადმი  წაყენებული მოთხოვნები, ეკიპაჟის მოწმობების აღიარებისა და საფრენად ვარგისობის მოწმობების დადასტურების გარდა, აღნიშნულ სტანდარტებს სახელმწიფოები იცავენ თავის შეხედულებისამებრ. მიუხედავად იმისა, რომ იკაო-ს საერთაშორისო სტანდარტები არ არის მკაცრად სავალდებულო — სახელმწიფოებს უფლება აქვთ, საკუთარი შეხედულებისამებრ გამოიყენონ ან არ გამოიყენონ ისინი საკუთარ პრაქტიკაში, მათში ჩადებული და სამოქალაქო ავიაციის მსოფლიო გამოცდილებაზე დაფუძნებული უსაფრთხოების წესები სახელმწიფოებს აიძულებს შეასრულონ ეს მოთხოვნები. რეალურად, სწორედ ჩიკაგოს კონვენციითა და მისი 18 დანართით განისაზღვრება მსოფლიო სამოქალაქო ავიაციის საქმიანობა, უსაფრთხო და მოწესრიგებული განვითარება. 

## სქოლიო
## ლიტერატურა
*დავით გეფერიძე, საერთაშორისო საჰაერო სამართალი, თბ. 2009, გამომცემლობა „მერიდიანი“

კატეგორია:ავიაცია
კატეგორია:საერთაშორისო კონვენციები
ჰაჯი

250px|thumb|ჰაჯი მექაში
**ჰაჯი** () — მუსლიმთა პილიგრიმობა მექაში. ამჟამად უდიდესი ყოველწლიური პილიგრიმობა მსოფლიოში, რომელიც ისლამის მეხუთე პილასტრად ითვლება — მორალური ვალდებულება ყოველი ფსიქოლოგიურად და ფინანსურად მომზადებული მუსლიმანისთვის, ერთხელ მაინც მოინახულოს ეს ადგილი სიცოცხლის განმავლობაში. მიუხედავად ამისა, მექაში ყოველწლიურად 2 მილიონი ადამიანი ჩადის მსოფლიოს სხვადასხვა კუთხიდან. ჰაჯი მაჰმადიან ხალხთა სოლიდარობის დემონსტრაცია და მათ მიერ ალაჰისადმი (ღმერთისადმი) მორჩილების გამოხატვაა. პილიგრიმებს განსაკუთრებული ტანსაცმელი აცვიათ, ეს ტანისამოსი ერთნაირია, ამიტომ სხვადასხვა სოციალური ფენისა და კულტურის წარმომადგენელი ღვთის წინაშე თანაბარია.

## ჰაჯის აღნიშვნა 
ჰაჯი ისლამური კალენდრის მეთორმეტე თვეს იწყება (რომელიც მთვარის წელიწადია და არა მზის, ამიტომ რამადანი და ჰაჯი ხან ზაფხულშია, ხანაც ზამთარში).

## ჰაჯის რიტუალი 
მორწმუნემ ქააბას შვიდჯერ უნდა შემოუაროს და ასევე შვიდჯერ უნდა საფასა და მერვას მთებს შორის, როგორც ეს ჰაჯერმა გააკეთა წყლის ძიებაში. შემდეგ კი მლოცველები არაფას წინ ფართო მინდორზე ერთად დგებიან და ღმერთს შეწყალებას სთხოვენ. ამ ლოცვების დროს საუბარი ძირითადად განკითხვის დღეზეა. იჰრამი სპეციალური სახელია, რომელსაც პილგრიმობის პერიოდში მყოფ მაჰმადიანებს არქმევენ.

## ეიდ ალ-ადიჰა 
ჰაჯის მოახლოებას ეიდ ალ-ადიჰას დღესასწაულით აღნიშნავენ. ამ დროს ლოცვებს კითხულობენ და მუსლიმანური საზოგადოების წევრები ერთმანეთს საჩუქრებს უცვლიან. ეიდ ალ-ადიჰა და ეიდ ალ ფიტრი, რამადანის მარხვის დასრულების დღე მუსლიმანური კალენდრის ყველაზე ღირსშესანიშნავი დღესასწაულია

## ლიტერატურა
## რესურსები ინტერნეტში 
* http://www.bbc.co.uk/religion/religions/islam/holydays/eiduladha.shtml

კატეგორია:ისლამური ტერმინოლოგია
კატეგორია:ფესტივალები ანბანის მიხედვით
Wap

**WAP - Wireless Application Protocol (უკაბელო დაშვების პროტოკოლი)** — ინფორმაციის მიღების საშუალება ინტერნეტ-რესურსებიდან მხოლოდ მობილური ტელეფონების საშუალებით, მოდემისა და კომპიუტერის გარეშე. ინტერნეტიდან ინფორმაცია გადაიცემა ტელეფონის დისპლეიზე. 

ტექნიკურად თუ მობილური ტელეფონით შესაძლებელი იქნებოდა იმხელა ინფორმაციის ჩვენება დისპლეიზე როგორც კომპიუტერი, მაშინ WAP არაფრით არ იქნებოდა განსხვავებული ჩვეულებრივი WEB გვერდების ჩვენებისას. მაგრამ მობილური ტელეფონის დისპლეი არის პატარა ამიტომ ინფორმაცია გადაიცემა დაბალი გრაფიკით, და ინფორმაცია დაყვანილია აბსოლუტურ მინიმუმამდე

თანამედროვე მობილური ტელეფონებს აქვს WAP ბრაუზერი.

## ისტორია 
1995 წელს კომპანია Unwired Planet ( მოგვიანებით გადაერქვა სახელი Phone.com, და საბოლოოდ Openwave) შესთავაზა კავშირის პროტოკოლი ქსელებისთვის CDMA, DAMPS (CDPD) და iDEN რეალიზებული HDML (Handheld Device Markup Language) ენის ბაზაზე.

პირველად WAP გამოჩნდა 1997 წლის ივნისში, როდესაც მობილური ბაზრის 3 მა ლიდერმა - Ericsson, Motorola და Nokia ასევე ამ პრობლემის მიმართ ორიენტირებული ფირმა - Unwired Planet შექმმნა WAP ფორუმი. არაკომერციული ორგანიზაცია WAP ფორუმი (www.wapforum.org) დაარსდა 1998 წლის იანვარში. იდეა 2 ფენომენის მობილური კავშირის და ინტერნეტის გაერთანებით მე-20 საუკუნის მიწურულს მიიღეს სიხარულით. ნახევარი წლის განმავლობაში მონაწილე კომპანიები გახდნენ მსხვილი მობილური ტელეფონის მწარმოებელი კომპანიები. დღეს კონსორციუმში შედის დაახლოებით 500-მდე ორგანიზაცია. 1998 წლის მაისში გამოქვეყნდა პირველი WAP 1.0 მაგრამ ამ ვერსიაში იყო ძალიან ბევრი შეცდომა და პრაქტიკულად ერთ წელიწადში 1999 წლის ივნისში გამოვიდა WAP v.1.1. 2000 წლის ზაფხულში WAP v.1.2 და მისი გაუმჯობესება WAP v.1.2.1. ბოლო ვერსია WAP 2.0 გამოჩნდა 2002 წლის იანვარში.

კატეგორია:ინტერნეტის პროტოკოლები
ეგვიპტის გეოგრაფია

thumb|200px|ეგვიპტის ფიზიკური რუკა

**ეგვიპტის გეოგრაფია** — ეგვიპტე მდებარეობს ორ კონტინენტზე, ტერიტორიის უდიდესი ნაწილი მდებარეობს აფრიკის ჩრდილო-აღმოსავლეთით, ხოლო სინის ნახევარკუნძული აზიის სამხრეთ-აღმოსავლეთი ნაწილია. ფართობის მხრივ ეგვიპტე აფრიკაში 12 ქვეყანაა 1,002,450 კმ²-ით.  მას სამი სახმელეთო მეზობელი ჰყავდა და ფართო გასასვლელი აქვს მსოფლიო ოკეანეში. 

ყველაზე გრძელი საზღვარი ეგვიპტეს აქვს სუდანთან 1273 კილომეტრი, ყველაზე მოკლე კი ისრაელთან 266 კმ. ეგვიპტეს ფართო გასასვლელი აქვს როგორც ხმელთაშუა ზღვაზე, ასევე წითელ ზღვაზე. ქვეყნის აფრიკულ და აზიურ რეგიონებს ერთმანეთისგან გამოყოფს სუეცის არხი , არხის სიგრძე 160 კილომეტრია (პორტ საიდიდან სუეცამდე). იგი აკავშირებს ხმელთაშუა და წითელ ზღვებს. არხი მწყობრში ჩადგა 1869 წელს. 1956 წელს მოხდა მისი ნაციონალიზაცია.

ქვეყნის ტერიტორიის ძირითადი ნაწილი წარმოადგენს პლატოს, რომლის სიმაღლე მერყეობს 300 მ-დან 1000 მეტრამდე. პლატო შედგება ლიბიის, ნუბიის და არაბეთის უდაბნოებისაგან. სასარგებლო წიაღისეულებიდან ეგვიპტეში მოიპებ ფოსფორატები, რკინის მადანი, ნავთობი და გაზი, მანგანუმი და ა.შ. ქვეყნის კლიმატი ცხელი და მშრალია ქვეყნის ძირითად ნაწილზე გაბატონებულია ტროპიკულ კონტინენტური, ხოლო სანაპირო ზოლზე სუბტროპიკული კლიმატი. ეგვიპტეში ძალზე მცირეა ნალექები. ქვეყნის ერთ-ერთი მუდმივი დინების მქონე მდინარეა ნილოსი, რომელიც ქვეყანას კვეთს სამხრეთიდან ჩრდილოეთის მიმართულებით დაახლოებით 1500 კმ მანძილზე. ქვეყნის ტერიტორიის ძირითად ნაწილზე ფლორა და ფაუნა უდაბნოსა და ნახევარუდაბნოს წარმომადგენლებით ხასიათდება.

ეგვიპტის უმაღლესი მწვერვალია ჯებელ-ქათრინა 2637 მ სიმაღლით, მდებარეობს სინაის ნახევარკუნძულზე. ქვეყნის ყველაზე დაბალი ადგილია კატასას ვარდნობი, რომელიც ზღვის დონიდან 133 მ-ზე დაბლა მდებარეობს. 

## იხილეთ აგრეთვე 
*ეგვიპტის ქალაქები

## რესურსები ინტერნეტში 
*Map
*Ancient Egyptian Geography

კატეგორია:ეგვიპტის გეოგრაფია
გრიგოლ საკვირველთმოქმედი

საკუთარი სახელი **გრიგოლ საკვირველთმოქმედი** შეიძლება აღნიშნავდეს:

* გრიგოლ საკვირველთმოქმედი — III საუკუნის ქრისტიანი წმინდანი
* გრიგოლ საკვირველთმოქმედი — XI საუკუნის ქრისტიანი წმინდანი
გრიგოლ საკვირველთმოქმედი (XI)

**ღირსი გრიგოლ საკვირველთმოქმედი** — კიევო-პეჩორელი განდეგილი, მართლმადიდებელი ეკლესიის წმინდანი, ხსენების დღე   არის ძველი სტილით 8 იანვარი, ახალი სტილით — 21 იანვარი.  ცხოვრობდა XI საუკუნეში. წმინდა გრიგოლი მთელი ცხოვრების მანძილზე უმი ბალახის გარდა არაფერს ჭამდა. ამ ბალახს აძლევდა იგი შემწეობის სათხოვნელად მოსულ სნეულებსაც. ისინიც სასწაულებრივად იკურნებოდნენ.

ღირსი გრიგოლი კიევო-პეჩორის მონასტერში ბერად აღიკვეცა ღირსი თეოდოსის (გ. 1074, ხს. 16 მაისს) დროს. წმინდანი ძალიან ბევრს კითხულობდა – მის ერთადერთ ქონებას წიგნები წარმოადგენდა. ღირს გრიგოლს ქურდების გონზე მოყვანის საოცარი უნარი ჰქონდა. მძარცველები რამდენიმეჯერ შემოპარულან მასთან კელიასა და ბაღში, მაგრამ, წმინდა მამისაგან შეგონებულნი, სინანულში ჩავარდნილან და უსჯულო ცხოვრებაზე ხელი აუღიათ. ერთხელ წმინდანი დნეპრზე ჩავიდა წყლის მოსატანად. სალაშქროდ მიმავალმა მთავარი როსტისლავის ჭაბუკმა მეომრებმა სიცილი დააყარეს მას და ჯავრება დაუწყეს. ბერმა უთხრა:  განრისხებული სარდლის ბრძანებით ღირს გრიგოლს ხელ-ფეხი შეუკრეს, კისერზე ქვა გამოაბეს და დნეპრში ჩააგდეს. მის წინასწართქმული მაინც ახდა: როსტისლავი ბრძოლიდან ვერ დაბრუნდა – პოლონელებისგან უკუქცეული 20 წლის მთავარი წყალმა შთანთქა.

სასწაულებრივად გადარჩენილი ღირსი გრიგოლ საკვირველთმოქმედი 1093 წელს მიიცვალა და დაკრძალულია კიევო-პეჩორის ლავრაში.

## ლიტერატურა
* „წმიდანთა ცხოვრება“, ტომი I, თბილისი, 2001 წ. გვ. 31

კატეგორია:გარდაცვლილი 1093
კატეგორია:XI საუკუნის ქრისტიანი წმინდანები
ლაზარე ხატმწერი

**ღირსი ლაზარე ხატმწერი** — მართლმადიდებელი ეკლესიის წმინდანი, ხსენების დღე  არის ძველი სტილით 17 ნოემბერი, ახალი სტილით — 30 ნოემბერი.   იგი სიყმაწვილიდანვე შეუდგა მონაზვნურ ცხოვრებას და ასკეტური ცხოვრებით ცხოვრობდა, მარხულობდა და ლოცულობდა. ღვაწლის გამო ლაზარე მღვდლად აკურთხეს. იგი ცნობილი იყო, როგორც ერთ-ერთი საუკეთესო ხატმწერი. ამისთვის ხატმებრძოლი იმპერატორის, თეოფილეს (829-842 წწ.) დროს იგი შეიპყრეს და სასტიკი წამების შემდეგ საპყრობილეში ჩააგდეს, მაგრამ იმპერატორ თეოდორას (842-855 წწ.) ჩარევით გადაურჩა დასჯას. ღირსი ლაზარე გარდაიცვალა 857 წელს, როდესაც პაპ ბენედიქტე III-სთან (855-858 წწ.) საეკლესიო საქმეებზე გაგზავნილ ელჩობასთან ერთად რომიდან ბრუნდებოდა. მისი ნეშტი დაკრძაულია კონსტანტინოპოლში.

## ლიტერატურა
* წმიდანთა ცხოვრება, ტ. IV, თბ., 2003

კატეგორია:გარდაცვლილი 857
კატეგორია:IX საუკუნის ქრისტიანი წმინდანები
ბულაკი

**ბულაკი** () — კაიროს ნავსადგური. ამჟამად კაიროს ერთ-ერთი უბანი.

მდებარეობს ნილოსის მარცხენა სანაპიროზე, ეგვიპტის მუზეუმის სამხრეთით. წარსულში გამოყოფილი იყო ქალაქიდან იზმაილის არხით, რომელიც XX საუკუნეში ამოვასეს.

XIX საუკუნის ბოლოს ბულაკში 20 000 ადამიანი ცხოვრობდა. ნავსადგური წარმოადგენდა მთავარ სავაჭრო ცენტრს ზემო ეგვიპტისა და სუდანისთვის.

კატეგორია:ეგვიპტის ქალაქები
კატეგორია:ბულაკი
უმაღლესი ლიგა 1997—1998

**უმაღლესი ლიგა 1997-1998** — უმაღლესი ლიგის მეცხრე გათამაშება. გამარჯვებული გახდა თბილისის „დინამო“, მეორე ადგილზე გავიდა ბათუმის „დინამო“, მესამეზე – ფოთის „კოლხეთი-1913“.

## ცხრილი 
## იხილეთ აგრეთვე 
* საქართველოს თასი 1997-1998

კატეგორია:უმაღლესი ლიგის სეზონები
ჯონ როკფელერი

thumb|ჯონ როკფელერი
**ჯონ როკფელერი** (; დ. 8 ივლისი, 1839 — გ. 23 მაისი, 1937) — ამერიკელი ბიზნესმენი, მსოფლიოს პირველი მილიარდერი. მისი ქონება სიმდიდრის მწვერვალზე 318 მილიარდ აშშ დოლარს შეადგენდა (2007 წლის დოლარის კურსით) და ამ დროს იგი 74 წლის იყო.

ჯონ როკფელერი საშუალო შეძლების ოჯახში დაიბადა. მისი მამა უილიამ ავერი როკფელერი, რომელიც ცნობილი იყო მეტსახელით „დიდი ბილი“, ყველაზე მეტ დროს იმაზე ფიქრობდა, თუ როგორ გაქცეოდა სამუშაოს. დედამისი ელიზა კი, როგორც ბაპტისტური ეკლესიის წარმომადგენელი, შვილს ბავშვობიდანვე უნერგავდა რწმენასა და შრომის სურვილს. როკფელერმა მოღვაწეობა უბრალო ბუღალტრის რანგში დაიწყო, შემდგომში საბითუმო ვაჭრობის მცირე ბიზნესი წამოიწყო და ბოლოს მსოფლიოში უმსხვილესი ნავთობ-კომპანიის Standard Oil-ის დამფუძნებელი გახდა. მისი კომპანია კი ისტორიაში შევიდა, როგორც აშშ-ის ყველაზე მასშტაბური მონოპოლია. Standard Oil-ს ამერიკის ნავთობის ბაზრის 90% ეკავა. 1911 წელს შერმანის ანტიმონოპოლიური კანონის შემოღების შედეგად Standard Oil 34 დამოუკიდებელ კომპანიად დაიყო, თითოეულის საკონტროლო პაკეტი კი სწორედ როკფელერს ეკუთვნოდა. Standard Oil-ის გაყოფამ ამ უკანასკნელის პირადი კაპიტალი ორჯერ გაზარდა. აღსანიშნავია, რომ დაწყებული პირველი სამუშაო ადგილიდან როკფელერი საკუთარი შემოსავლის 10%-ს მუდმივად ეკლესიას სწირავდა. ამას გარდა, იგი აქტიურად იყო დაკავებული საქველმოქმედო საქმიანობით და ისტორიას შემორჩა, როგორც ერთ-ერთი ყველაზე დიდი ფილანთროპი. როკფელერის საქველმოქმედო ფონდი ამ დრომდე აგრძელებს ფუნქციონირებას.

## სქოლიო 
კატეგორია:ამერიკელი მრეწველები
კატეგორია:დაბადებული 8 ივლისი
კატეგორია:დაბადებული 1839
კატეგორია:გარდაცვლილი  23 მაისი
კატეგორია:გარდაცვლილი 1937
კატეგორია:ინგლისელი ამერიკელები
კატეგორია:ამერიკელი მილიარდერები
ზიუდდოიჩე ცაიტუნგი

thumb|ზიუდდოიჩე ცაიტუნგი

**ზიუდდოიჩე ცაიტუნგი** (), ხოლო გერმანული შემოკლებით **SZ** - [*ეს-ცეტ*]) — ერთ-ერთი ყველაზე დიდი ზერეგიონალური სააბონემენტო გაზეთი, რომელიც ყოველდღე გამოდის. დაფუძნებულია 1945 წელს.

## რესურსები ინტერნეტში 
*  Süddeutsche Zeitung

კატეგორია:გერმანიის გაზეთები
კატეგორია:გერმანულენოვანი გაზეთები
ჟერომ ბონაპარტი

**ჟერომ ბონაპარტი** (დ. 15 ნოემბერი, 1784 — გ. 24 ივნისი, 1860) — ვესტფალიის მეფე 1807–1813 წლებში, ნაპოლეონის უმცროსი ძმა. რესტავრაციის შემდეგ იმყოფებოდა ემიგრანტად იტალიაში. 1847 წელს დაბრუნდა საფრანგეთში. ამის შემდეგ ის გახდა საფრანგეთის მარშალი და სენატის პრეზიდენტი.

## რესურსები ინტერნეტში
* ბიოგრაფია

კატეგორია:დაბადებული 15 ნოემბერი
კატეგორია:დაბადებული 1784
კატეგორია:გარდაცვლილი 24 ივნისი
კატეგორია:გარდაცვლილი 1860
კატეგორია:ბონაპარტები
კატეგორია:ფრანგი პოლიტიკოსები
კატეგორია:საფრანგეთის მარშლები
კატეგორია:წმინდა ანდრია პირველწოდებულის ორდენის კავალრები
ედნილსონი

**ედნილსონ პედრო როჩა ანდრადე მენდეში**, აგრეთვე ცნობილი როგორც **ედნილსონ** (დ. 25 სექტემბერი, 1982, ბისაუ, გვინეა-ბისაუ) — გვინეა-ბისაუელი ყოფილი ფეხბურთელი, ასევე აქვს პორტუგალიის მოქალაქეობა. გამოდიოდა როგორც პორტუგალიის, ასევე გვინეა-ბისაუს ეროვნულ ნაკრებში.

## კარიერა 
### საკლუბო 
საფეხბურთო კარიერის განმავლობაში სხვადასხვა დროს უთამაშია „რომაში“, პორტუგალიურ კლუბებში – „ბენფიკაში“, გიმარაინშის „ვიტორიასა“ და „ჟილ ვისენტეში“. აგრეთვე ბერძნულ “ოფიში“, სერბულ ბელგრადის „პარტიზანსა“ და კვიპროსულ „აეკში“. 2009-2012 წლებში იცავდა თბილისის „დინამოს“ ღირსებას, სადაც კარიერის უკანასკნელი მატჩი ჩაატარა.

### სანაკრებო 
ასპარეზობდა პორტუგალიის ახალგაზრდულ ნაკრებში, რომლის შემადგენლობაში 26 მატჩი ჩაატარა და 2 გოლი გაიტანა, 2002 წლის მსოფლიოს ჩემპიონატის შესარჩევ ციკლში გამოიძახეს პორტუგალიის ეროვნულ ნაკრებში, სადაც ერთ ოფიციალურ მატჩში მიიღო მონაწილეობა. 2010–2011 წლებში გვინეა-ბისაუს ეროვნულ ნაკრებში ჩაატარა 3 მატჩი

## ტიტულები 
* უმაღლესი ლიგა მეორე ადგილი (2): 2009/2010, 2010/2011
* საქართველოს თასის ფინალისტი (1): 2009/2010 
* საქართველოს სუპერთასის ფინალისტი (1): 2009/2010

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 
* პროფილი Footballzz-ზე 

კატეგორია:დაბადებული 1982
კატეგორია:პორტუგალიელი ფეხბურთელები
კატეგორია:რომას ფეხბურთელები
კატეგორია:სერია A-ს ფეხბურთელები
კატეგორია:ლისაბონის ბენფიკას ფეხბურთელები
კატეგორია:ჟილ ვისენტეს ფეხბურთელები
კატეგორია:ოფის ფეხბურთელები
კატეგორია:ბელგრადის პარტიზანის ფეხბურთელები
კატეგორია:ლარნაკას აეკის ფეხბურთელები
კატეგორია:თბილისის დინამოს ფეხბურთელები
კატეგორია:დაბადებული 25 სექტემბერი
კატეგორია:ცოცხალი ადამიანები
უმაღლესი ლიგა 1998—1999

**უმაღლესი ლიგა 1998-1999** — უმაღლესი ლიგის მეათე გათამაშება. გამარჯვებული გახდა თბილისის „დინამო“, მეორე ადგილზე გავიდა ქუთაისის „ტორპედო“, მესამეზე – თბილისის „ლოკომოტივი“.

## ცხრილი 
## იხილეთ აგრეთვე 
* საქართველოს თასი 1998-1999

კატეგორია:უმაღლესი ლიგის სეზონები
კატეგორია:1999 წელი ქართულ ფეხბურთში
პაის ველიჩკოვსკი

thumb|200px|ღირსი პაისი - XVIII საუკუნის პორტრეტი
**ღირსი პაისი** — მართლმადიდებელი ეკლესიის წმინდანი, ხსენების დღე   არის ძველი სტილით 15 ნოემბერი, ახალი სტილით - 28 ნოემბერი. დაიბადა ქალაქ პოლტავაში 1722 წელს. მამით ადრე დაობლებულმა პეტრემ დაწყებითი განათლება ოჯახში მიიღო, შემდეგ სწავლობდა კიევის სასულიერო აკადემიაში, მაგრამ ბერმონაზვნობისაკენ სწრაფვამ წმინდანს აკადემია დაატოვებინა და დიდხანს მოღვაწეობდა სხვადასხვა მონასტრებში.

1741 წელს იგი მორჩილად აღკვეცეს პართენის სახელით. უნიატებისაგან გამოწვეული მართლმადიდებელთა დევნის გამო წმინდანი ბევრს მოგზაურობდა, ბოლოს იგი ათონის მთაზე გაემგზავრა და იქ აღიკვეცა ბერად პაისის სახელით. მალე წმინდანი მღვდელ-მონაზვნადაც აკურთხეს. მან ჩვიდმეტი წელი გაატარა ათონის მთაზე, მაგრამ თურქთა შევიწროების გამო იძულებული გახდა, იქაურობა დაეტოვებინა და მოლდავეთში დაბრუნდა.

უდიდესია წმინდა პაისის ღვაწლი რუსეთის ეკლესიის ცხოვრებაში. იგი მშვიდობით მიიცვალა 1794 წლის 15 ნოემბერს.

## ლიტერატურა
*„წმიდანთა ცხოვრება“, ტომი IV, თბილისი, 2003 წ.

კატეგორია:დაბადებული 1722
კატეგორია:გარდაცვლილი 1794
კატეგორია:XVIII საუკუნის ქრისტიანი წმინდანები
კელი ვან დერ ვერი

**კელი ვან დერ ვერი** () — ნიდერლანდური Big Brother-ის ფინალისტი, მომღერალი და ტელესახე. კელი ვან დერ ვერი დაიბადა 1980 წლის 6 მაისს ნიდერლანდების ქალაქ ჰილვერსუმში, სადაც იგი ამჟამადაც ცხოვრობს.

კელიმ ნიდერლანდებში განსაკუთრებული პოპულარობა თავისი დეკლარირებული ტრანსსექსუალური ორიენტაციით მოიპოვა. მან 19 წლის ასაკში სქესის შეცვლის ოპერაცია გაიკეთა და მდედრობითი სქესის გახდა. სახელის სქესის შესაბამისად შეცვლამდე კელის ფერი ერქვა.

ტელეკომპანია BNN-ის ინფორმაციით, მან ნიდერლანდების ეროვნულ IQ ტესტში 77 ქულა აიღო.

1997 წელს, ჯერ კიდევ სქესის გადაკეთებამდე, მან მოიგო შოუ „De Travestiet“, სადაც იგი ყველაზე ახალგაზრდა მონაწილე იყო. თუმცა, კელი საზოგადოებისთვის ცნობილი გახდა გადაცემა Big Brother-ის საშუალებით.

2002 წლის იანვარში კელიმ გამოუშვა დისკი სახელწოდებით „I am what I am“, მაგრამ დისკს არც გაყიდვებში და არც პოპულარობაში წარმატება არ ჰქონია.

ნიდერლანდებში წარმატების მოპოვების შემდეგ კელი გეგმავს ამერიკაშიც ფეხის მოკიდებას. მან ცოტა ხნის უკან ცხოვრების უფლება მოიპოვა ფლორიდაში.

## რესურსები ინტერნეტში
*კელის ოფიციალური საიტი
*http://www.kellywood.nl/ 
*http://www.youtube.com/watch?v=QdncvcBXLWo

## სქოლიო
კატეგორია:დაბადებული 1980
რევოლუციური ორგანიზაცია 17 ნოემბერი

**რევოლუციური ორგანიზაცია 17 ნოემბერი** () — ბერძნული ტერორისტული ორგანიზაცია, რომელიც 1975 წელს შეიქმნა. სახელწოდება დაკავშირებულია სამხედრო რეჟიმის ე.წ. შავი პოლკოვნიკების წინააღმდეგ 1973 წელს მოწყობილი სტუდენტური გამოსვლის თარიღთან. ეს ორგანიზაცია, უპირველეს ყოვლისა, გლობალიზაციის წინააღმდეგ არის მიმართული, რაც დამოუკიდებლობის დაკარგვად და საკუთარ ქვეყანაში მტრის თარეშად აღიქმება. მისი წევრები ძირითადად საბერძნეთში განლაგებული აშშ–ის წარმომადგენლობების წინააღმდეგ მოქმედებდნენ. ისინი გამოდიოდნენ კვიპროსზე სამხედრო ძალის არსებობის, ასევე საბერძნეთის ნატოსა და ევროკავშირთან ყოველგვარი კავშირის წინააღმდეგ.

აქტიური მოღვაწეობის პერიოდში ორგანიზაციას არ ჰყავდა დიდი რაოდენობით წევრები და ძირითადად მოქმედებდა ათენისა და მის გარშემო არეალში. ამ ორგანიზაციის ყველაზე ცნობილი ტერაქტი მოეწყო 1999 წელს და საბერძნეთში ბრიტანეთის ატაშეს სტივენ საუნდერსის მკვლელობით დასრულდა. ეს მკვლელობა ჩაიდინეს კოსოვოში ნატოს სამხედრო ოპერაციის გამო პროტესტის ნიშნად. 
მიუხედავად ბოლო წლებში ამ ორგანიზაციის გამოაშკარავებაში მიღწეული წარმატებებისა, მასზე მაინც მწირი ცნობებია, რაც აქტივისტების მცირერიცხოვნობით და კარგად ორგანიზებულობით არის გამოწვეული.

კატეგორია:ტერორისტული ორგანიზაციები
კატეგორია:საბერძნეთის ორგანიზაციები
კატეგორია:პოლიტიკური პარტიები ანბანის მიხედვით
საჰაერო ტრანსპორტის საერთაშორისო ასოციაცია

thumb|200px|ორგანიზაციის ლოგო
**საჰაერო ტრანსპორტის საერთაშორისო ასოციაცია** ( ან IATA) - არასამთავრობო ორგანიზაცია, რომლის წევრებია მსოფლიოს ყველა რეგიონის წამყვანი საავიაციო საწარმოები. დაარსდა 1945 წელს. მიზნები - უსაფრთხო, რეგულარული და ეკონომიური საჰაერო ტრანსპორტის განვითარებისა და  საავიაციო კომერციული საქმიანობის ხელშეწყობა და ამასთან დაკავშირებული პრობლემების შესწავლა. უმაღლესი ორგანოა ყოველწლიური საერთო კრება, რომელიც ირჩევს ასოციაციის აღმასრულებელი კომიტეტის პრეზიდენტსა და წევრებს, განიხილავს გასული წლის ანგარიშებს და ამტკიცებს მომდევნო წლის ბიუჯეტს. აღმასკომი ნიშნავს გენერალურ დირექტორს და, იატას საქმიანობის სხვადასხვა საკითხებზე ქმნის კომიტეტებს, რომლებსაც შემდეგ ამტკიცებს საერთო კრება. იატა წელიწადში ორჯერ ატარებს გადაყვანა-გადაზიდვების შესახებ რეგიონულ კონფერენციებს. იატას მიერ დედამიწა დაყოფილია სამ არედ: 1 - ამერიკის ქვეყნები; 2 - ევროპა და აფრიკა; 3 - აზია (ახლო აღმოსავლეთის გარდა), ავსტრალია და ოკეანეთი. იატა შეიმუშავებს ტარიფების გამოყენების დონისა და წესების რეკომენდაციებს, გადაყვანა-გადაზიდვების საერთო პირობებს, მათ შორის - მგზავრთა მომსახურების სტანდარტებს, ატარებს ავიახაზების ექსპლუატაციის ეკონომიკური და ტექნიკური გამოცდილების განზოგადებისა და გავრცელების სამუშაოს, გადაზიდვის საბუთებისა და კომერციული შეთანხმებების ჩათვლით განრიგების შეთანხმებას. ეკონომიკურ და ფინანსურ საკითხებზე მისი მიღებული გადაწყვეტილებები სარეკომენდაციოა. იატას ფარგლებში მოქმედებს კლირინგის პალატა (ლონდონში), წევრ-ავიასაწარმოთა შორის ურთიერთანგარიშსწორებისთვის, და კონტროლის ბიურო (ნიუ-იორკში) - ასოციაციის წესდების, საერთო კრებისა და რეგიონული კონფერენციების გადაწყვეტილებათა შესრულებაზე კონტროლისთვის. იატას შტაბ-ბინა განთავსებულია მონრეალში (კანადა).

## ლიტერატურა
* დავით გეფერიძე, საერთაშორისო საჰაერო სამართალი, თბ.2009, გამომცემლობა „მერიდიანი“, გვ. 154-165

## რესურსები ინტერნეტში
*საჰაერო ტრანსპორტის საერთაშორისო ასოციაციის ოფიციალური საიტი

კატეგორია:მონრეალში დაარსებული ორგანიზაციები
კატეგორია:საჰაერო ტრანსპორტის საერთაშორისო ასოციაცია
კატეგორია:ორგანიზაციები ანბანის მიხედვით
რომანოზ დიაკონი

**წმინდა რომანოზ დიაკონი** — მართლმადიდებელი ეკლესიის წმინდანი, ხსენების დღე   არის ძველი სტილით 18 ნოემბერი, ახალი სტილით — 1 დეკემბერი. იგი კესარიის პალესტინის ტაძრის ხუცესი იყო. როდესაც იმპერატორებმა დიოკლეტიანემ და მაქსიმიანემ (284-305) ქრისტიანთა დევნა დაიწყეს, იგი ანტიოქიაში გადასახლდა და ქრისტიანებს რწმენაში განამტკიცებდა.

ერთხელ ანტიოქიის მმართველმა, ასკლიპიადმა ქრისტიანული ტაძრის დანგრევა გადაწყვიტა. წმინდა რომანოზმა მორწმუნეებს სიწმიდის დასაცავად მოუწოდა: „თუ საყდარს დავიცავთ, ამსოფლადვე, მებრძოლ ეკლესიაში გავიხარებთ, ხოლო თუ დავიღუპებით მისი დაცვისას - ზეციურ, მედღესასწაულე ეკლესიაში ვიზეიმებთ!“ მმართველმა ხალხის სიმტკიცე რომ იხილა, თავისი ბოროტი განზრახვის შესრულება ვერ გაბედა.

გავიდა რამდენიმე ხანი. მთელი ოლქიდან უამრავმა ხალხმა მოიყარა თავი ანტიოქიაში, წარმართულ დღესასწაულზე. წმინდა რომანოზი ბრბოსთან ერთად ზეიმზე მიმავალ ასკლიპიადს შეხვდა და მოუწოდა, დაეგდოთ კერპების მსახურება და ქრისტეს შედგომოდნენ. ამისთვის ნეტარი ხუცესი შეიპყრეს და საწამებლად შეაგდეს. წმინდა მოწამე უსიტყვოდ იტანდა სატანჯველებს, როდესაც მტარვალმა ქრისტიანობას ფანატიზმი უწოდა, ნეტარმა ღვთის განგებით ასკლიპიადს იქვე მდგარ ყრმა ბარულზე მიუთითა და უთხრა: „ეს ბავშვი შენზე, მხცოვან უგნურზე ბრძენია: იგი მცირეწლოვანია, მაგრამ ჭეშმარიტი ღმერთი იცის, შენ კი ღმერთს არ იცნობ“. ასეთი მოულოდნელი გაკილვით გაოცებულმა მმართველმა ყრმას თავისთან მოუხმო და ჰკითხა: „მეგობარო, შენ რომელ ღმერთს სცემ თაყვანს?“ - „იესო ქრისტეს“, - უპასუხა ნეტარმა., რისთვისაც მას საშინელი სატანჯველი არგუნეს.

წმინდა რომანოზს ცეცხლში დაწვა მიუსაჯეს, მაგრამ უეცრად ძლიერმა წვიმამ კოცონი ჩააქრო. უფლის რჩეულმა გალობა დაიწყო ქრისტეს სადიდებლად. მმართველმა ბრძანა, ენა მოეჭრათ მისთვის, მაგრამ ენამოკვეთილი ნეტარი მაინც ხმამაღლა აქებდა ზეცათა მეუფეს. ბოლოს მტარვალის განკარგულებით წმინდანი ჩამოახრჩვეს (303 წელი).

## იხილეთ აგრეთვე 
* ქართველი წმინდანები

## ლიტერატურა
* „წმიდანთა ცხოვრება“, ტომი IV, თბილისი, 2003 წ.

კატეგორია:IV საუკუნის ქრისტიანი წმინდანები
კატეგორია:გარდაცვლილი 303
პირდაპირი მოქმედება (საფრანგეთი)

მინი|მარჯვნივ|ორგანიზაციის ლოგო
**„პირდაპირი მოქმედება“** () — მემარცხენე ტერორისტული ორგანიზაცია საფრანგეთში. გამოდიოდა პროკომუნისტური, ანტიიმპერიალისტური ლოზუნგებით. მოქმედებდა 1979–1987 წლებში.

ორგანიზაციის ერთ-ერთი ხელმძღვანელი ნატალი მენიონი იყო. „პირდაპირი მოქმედების“ ყველაზე გახმაურებულ ტერაქტთა სიაში შედის: 1980 წელს ოსლოს აეროპორტის აფეთქება, რის შედეგადაც 8 ადამიანი დაიჭრა; რენოს გენერალური დირექტორის ჟორჟ ბესას მკვლელობა. 1979–1981 წლებში ამ ორგანიზაციის შემოსავალმა, ბანკების ძარცვისა და ადამიანების გატაცების შედეგად, 100 მლნ ფრანკს მიაღწია.

## რესურსები ინტერნეტში 
* Action directe .

კატეგორია:ტერორისტული ორგანიზაციები
კატეგორია:საფრანგეთის ორგანიზაციები
კატეგორია:პოლიტიკური პარტიები ანბანის მიხედვით
ყრმა ბარული

**ყრმა ბარული** –   მართლმადიდებელი ეკლესიის წმინდანი, ხსენების დღე   არის ძველი სტილით 18 ნოემბერი, ახალი სტილით - 1 დეკემბერი.   მას რომანოზ დიაკონთან ერთად მოიხსენიებს მართლმადიდებელი ეკლესია. როდესაც რომანოზი საპყრობილეში ჩააგდეს მან  ანტიოქიის მმართველს ასკლიპიადს იქვე მდგომ ბარულზე მიუთითა და უთხრა:  

გაბრაზებულმა მტარვალმა ბავშვის გაროზგვა ბრძანა. წმინდა ბარული მოთმინებით იტანდა დაუნდობელ გვემას. თითქმის სისხლისგან დაცლილმა წმინდა ყრმამ ცოტაოდენი წყალი ითხოვა. მაშინ ხალხს ყრმა მოწამის დედა გამოეყო და შვილს შეაგონა, ყველაფერი დაეთმინა ქრისტესთვის. ბოლოს ასკლიპიადმა განკარგულება გასცა, ბავშვისთვის თავი მოეკვეთათ. დედამ შვილი თვითონ წაიყვანა სიკვდილით დასჯის ადგილისკენ, ეხვეოდა მას, კოცნიდა, თან ამშვიდებდა და განამტკიცებდა, რომ აღმართული მახვილის არ შეშინებოდა: - ამ სიტყვებით მიიყვანა ახოვანმა ქალმა წმინდა ბარული საჯალათო კუნძთან. ყრმა მოწამე ისე აღესრულა, რომ კვნესაც არ აღმოხდენია. დედამ ქრისტესთვის აღსრულებული შვილის წმინდა ნეშტი ცრემლებით დაალტო და მიწას მიაბარა.

## ლიტერატურა
„წმიდანთა ცხოვრება“, ტომი IV, თბილისი, 2003 წ.

კატეგორია:IV საუკუნის ქრისტიანი წმინდანები
კატეგორია:გარდაცვლილი 303
ზაქე ღადარინელი

**ზაქე ღადარინელი** –  მართლმადიდებელი ეკლესიის წმინდანი, ხსენების დღე   არის ძველი სტილით 18 ნოემბერი, ახალი სტილით - 1 დეკემბერი.  იგი ალფეს მედავითნეს ხორციელი ნათესავი იყო და მასთან ერთა დ მოიხსენიებს ეკლესია. წმინდანი  იმპერატორ დიოკლეტიანეს (284-305) ზეობისას ეწამა. როდესაც ქრისტიანთა დევნა დაიწყო, უამრავ სხვა მართლმორწმუნესთან ერთად წმინდა ზაქეც შეიპყრეს. მან დაუფარავად აღიარა თავისი სარწმუნოება, რისთვისაც საშინლად აწამეს, მაგრამ ქრისტეს უარყოფაზე ვერ დაითანხმეს.  ღამით წმიდანი საპყრობილეში ჩააგდეს, სადაც იგი მხურვალედ ლოცულობდა. დილით უფლის რჩეულს თავები მოჰკვეთეს.

## ლიტერატურა
„წმიდანთა ცხოვრება“, ტომი IV, თბილისი, 2003 წ.

კატეგორია:IV საუკუნის ქრისტიანი წმინდანები
კატეგორია:გარდაცვლილი 303
ალფეს მედავითნე

**ალფეს მედავითნე** — მართლმადიდებელი ეკლესიის წმინდანი, ხსენების დღე არის ძველი სტილით 18 ნოემბერი, ახალი სტილით — 1 დეკემბერი. იგი ზაქე ღადარინელის ხორციელი ნათესავი იყო და მასთან ერთა დ მოიხსენიებს ეკლესია. წმინდანი იმპერატორ დიოკლეტიანეს (284-305) ზეობისას ეწამა. დიოკლეტიანეს დროს მაცხოვრის მოსავები ისე სასტიკად იდევნებოდნენ, რომ წამების შიშით ზოგი ქრისტიანი კერპებისთვის მსხვერპლის შეწირვაზე თანხმდებოდა. საღვთო შურით ანთებული კესარიის ეკლესიის მედავითნე, ალფესი შეერია წარმართული სამსხვერპლოსკენ მიმავალ ქრისტეს უარმყოფლებს და მოუწოდა, სული არ წაებილწათ. მაშინ უფლის რჩეული შეიპყრეს და ტანჯვა-წამების შემდეგ ზაქესთან ერთად საერთო ბორკილი დაადეს. ღამით წმინდანები საპყრობილეში ჩააგდეს, სადაც ისინი მხურვალედ ლოცულობდნენ და მოსალოდნელი აღსასრულის წინ ერთმანეთს განამტკიცებდნენ. დილით უფლის რჩეულებს თავები მოჰკვეთეს (303 წელი).

## ლიტერატურა 
* წმიდანთა ცხოვრება, ტომი IV, თბილისი, 2003 წ.

კატეგორია:IV საუკუნის ქრისტიანი წმინდანები
კატეგორია:გარდაცვლილი 303
ოგიუსტენ რობესპიერი

**ოგიუსტენ ბონ ჟოზეფ დე რობესპიერი** (; დ. 21 იანვარი, 1763 — გ. 28 ივლისი, 1794) — მაქსიმილიან რობესპიერის უმცროსი ძმა. იყი იაკობინელი, კონვენტის კომისარი არმიაში. თავი გამოიჩინა ტულონთან. 9 თერმიდორის გადატრიალების შემდეგ დახვრიტეს.

## რესურსები ინტერნეტში
* [ბროკჰაუზისა და ეფრონის ენციკლოპედიური ლექსიკონი(https://ka.wikipedia.org/wiki/%E1%83%91%E1%83%A0%E1%83%9D%E1%83%99%E1%83%B0%E1%83%90%E1%83%A3%E1%83%96%E1%83%98%E1%83%A1%E1%83%90_%E1%83%93%E1%83%90_%E1%83%94%E1%83%A4%E1%83%A0%E1%83%9D%E1%83%9C%E1%83%98%E1%83%A1_%E1%83%94%E1%83%9C%E1%83%AA%E1%83%98%E1%83%99%E1%83%9A%E1%83%9D%E1%83%9E%E1%83%94%E1%83%93%E1%83%98%E1%83%A3%E1%83%A0%E1%83%98_%E1%83%9A%E1%83%94%E1%83%A5%E1%83%A1%E1%83%98%E1%83%99%E1%83%9D%E1%83%9C%E1%83%98)]

კატეგორია:დაბადებული 21 იანვარი
კატეგორია:დაბადებული 1763
კატეგორია:გარდაცვლილი  28 ივლისი
კატეგორია:გარდაცვლილი 1794
PepsiCo

**პეპსიკო** (; NYSE: PEP), Fortune 500-ის, ამერიკის ტრანსნაციონალური კორპორაცია შტაბ-ბინით პურჩეიზში, ნიუ-იორკი, რომლის მთავარი წარმოებისა და მარკეტინგის სპეციალიზაცია კარბონატული უალკოჰოლო სასმელებია, ასევე მშრალი საკვები. გრადა ბრენდისა Pepsi-Cola, კომპანია ფლობს ბრენდებს Quaker Oats, Gatorade, Frito-Lay, SoBe, Naked, Tropicana, Copella, Mountain Dew, Mirinda და 7-Up (აშშ-ს გარეთ).

2006 წლიდან პეპსიკოს მთავარი აღმასრულებელი დირექტორია ინდრა კრიშნამურთი ნუუი. მისი მმართველობის პერიოდში კომპანიამ გეზი ჯანსაღ საკვებ პროდუქტებზე აიღო. ასევე კომპანია გარემოზე ნულოვანი ზემოქმედების მიღწევას ცდილობს.

## ისტორია 
მთავარი შტაბ-ბინით პურჩეიზში, ნიუ-იორკი, და კვლევისა და განვითარების შტაბ-ბინით ვალჰალაში, კომპანია პეპსი-კოლა 1898 წელს დააარსა ფრამაკოლოგმა და ინდუსტრიალისტმა კალებ ბრადჰემმა. ამჟამინდელი სახელით კომპანია ცნობილია 1965 წლიდან, როდესაც ის Frito Lay-სთან გაერთიანდა. 1997 წლამდე ის ასევე ფლობდა კომპანიებს KFC, Pizza Hut, და Taco Bell, თუმცა ეს სწრაფი კვების რესტორების ქსელები 1998 წელს ჩამოშორდა მას და გაერთიანდა Tricon Global Restaurants კონგლომერაციაში, რომელსაც ამჟამად Yum! Brands, Inc. ჰქვია. პეპსიკომ 1998 წელს შეისყიდა Tropicana, ხოლო 2001 წელს Quaker Oats. 2005 წელს პეპსიკომ გაუსწრო კოკა-კოლას საბაზრო კაპიტალიზაციით პირველად 112 წლის განმავლობაში, როდიდანაც ეს ორი კომპანია ერთმანეთს კონკურენციას უწევს.

## რესურსები ინტერნეტში 
* პეპსიკოს ოფიციალური საიტი
* პეპსიკო ინდოეთი 
* პეპსიკო დიდი ბრიტანეთი 
* პეპსიკო ბენელუქსი (ბელგია/ნიდერლანდები/ლუქსემბურგი) 
* პეპსიკო საფრანგეთი 
* პეპსიკო გერმანია 
* პეპსიკო ესპანეთი

კატეგორია:1969 წელს დაარსებული კომპანიები
პიერ-შარლ დე ვილნევი

მინი|220პქ|პიერ-შარლ დე ვილნევი. უცნობი ავტორი
**პიერ–შარლ ჟან ბატისტ სილვესტრ დე ვილნევი** (; დ. 31 დეკემბერი, 1763 — გ. 22 აპრილი, 1806) —  ფრანგი ვიცე-ადმირალი. აბუკირის და ტრაფალგარის ბრძოლების მონაწილე. ამ უკანასკნელ ბრძოლაში ტყვედ ჩავარდა, თუმცა შემდეგ გაათავისუფლეს. ნაპოლეონმა ის დაადანაშაულა სიმხდალესა და არაკომპეტენტურობაში. დაიღუპა უცნაურ ვითარებაში რენის სასტუმროს ნომერში.

## ლიტერატურა
*

კატეგორია:ფრანგი ვიცე-ადმირალები
კატეგორია:დაბადებული 31 დეკემბერი
კატეგორია:დაბადებული 1763
კატეგორია:გარდაცვლილი 22 აპრილი
კატეგორია:გარდაცვლილი 1806
წმინდა პლატონი

**წმინდა პლატონი** – მართლმადიდებელი ეკლესიის წმინდანი, ხსენების დღე   არის ძველი სტილით 18 ნოემბერი, ახალი სტილით - 1 დეკემბერი.  იგი წმინდა მოწამის, ანტიოქე მკურნალის (ხს. 29 ივლისს) ძმა, დაიბადა გალატიის ანკვირიაში, კეთილმსახური მშობლების ოჯახში. მან სიყმაწვილეშივე დატოვა მშობლიური სახლი და მოციქულებრივი ღვაწლი იტვირთა: ნეტარი ქალაქ-ქალაქ დადიოდა, სულიწმიდის მადლით აღვსილი, ქადაგებდა სახარების სწავლებას წარმართთა შორის და მსმენელებს აოცებდა დამაჯერებელი მჭევრმეტყველებითა და ელინურ მწიგნობრობაში ღრმა განსწავლულობით. ამისთვის იგი შეიპყრეს და ზევსის ტაძარში მიიყვანეს, მმართველ აგრიპინას სამსჯავროზე. მსაჯული თავდაპირველად ეცადა, ლიქნით დაეყოლიებინა წმინდანი ქრისტეს უარყოფაზე - არწმუნებდა, თუ წარმართულ ღმერთებს სცემ თაყვანს, სიბრძნით თვით დიდ ფილოსოფოს პლატონს გაუტოლდებიო. ამაზე წმინდა პლატონმა უპასუხა, ფილოსოფოსის სიბრძნე დიდია, მაგრამ წარმავალი და შეზღუდული; ჭეშმარიტ, მარადიულ და უსაზღვრო სიბრძნეს კი მხოლოდ სახარებისეული სწავლება შეიცავსო. მსაჯულმა წმინდანს მაცხოვრის უარყოფის ფასად თავისი მომხიბლავი ასული შესთავაზა ცოლად, ურჩობის შემთხვევაში კი წამებითა და სიკვდლით დაემუქრა. ნეტარმა პლატონმა მიუგო, წარმავალ სიკვდილს ვირჩევო საუკუნო სიცოცხლისთვის. აღმსარებლის კადნიერებით განრისხებულმა მმართველმა ბრძანა, ჯერ დაუნდობლად ეგვემათ წმინდანი, შემდეგ კი საპყრობილეში ჩაეგდოთ. ციხის კარებთან უამრავმა ხალხმა მოეყარა თავი. მათ შორის იყვნენ მართლმორწმუნეებიც, რომელთაც უფლის რჩეულმა ხმამაღლა მიმართა: 

ერთი კვირის შემდეგ წმინდა პლატონი კვლავ აგრიპინას სამსჯავროზე მიიყვანეს ზევსის ტაძარში, სადაც უკვე განმზადებული იყო წამების იარაღები: მდუღარე ქვაბები, გახურებული რკინის სარეცელი, ბასრი კავები. წმინდანს შესთავაზეს, ან მსხვერპლი შეეწირა კერპისთვის, ან ამ იარაღების მოქმედება საკუთარ თავზე გამოეცადა. ნეტარმა მარტვილმა ამჯერადაც მტკიცე უარი განაცხადა მათი მოთხოვნის შესრულებაზე. მაშინ მას კვლავ სატანჯველები დაატეხეს თავს, შემდეგ კი საკანში ჩააგდეს და თვრამეტი დღე უჭმელ-უსმელი ამყოფეს. როცა უსჯულოებმა იხილეს, რომ ამგვარადაც ვერ მოდრეკდნენ წმიდანის ნებას, მას მზაკვრული წინადადება წაუყენეს - სიცოცხლე და თავისუფლება აღუთქვეს, თუ წარმოთქვამდა: „დიდ არს უფალი აპოლონი“. „სიტყვითაც არ მსურს შევცოდო“, - უპასუხა მხნე აღმსარებელმა. მტარვალის ბრძანებით ნეტარ პლატონს თავი მოჰკვეთეს.

## ლიტერატურა
„წმიდანთა ცხოვრება“, ტომი IV, თბილისი, 2003 წ.

კატეგორია:IV საუკუნის ქრისტიანი წმინდანები
ჰეტ ლო

thumb|200px|ჰეტ ლოს სასახლე
thumb|200px|ჰეტ ლოს ბაღი
**სასახლე ჰეტ ლო** (, ნიშნავს „ტყის სასახლეს“) — სასახლე ნიდერლანდების ქალაქ აფელდორნში. სიმეტრიული ნიდერლანდური ბაროკოს სტილის შენობა დააპროექტეს იაკობ რომანმა და იოჰან ვან სვიტენმა. შენობა აიგო 1684-1686 წლებში ინგლისის მეფე უილიამ III-სა და მერი II-სთვის. სასახლის ბაღი დააპროექტა კლოდ დეგოცმა.

სასახლე ეკუთვნოდა ნიდერლანდების მეფეების ორანჟ-ნასაუს დინასტიას XVII საუკუნიდან დედოფალ ვილჰელმინას გარდაცვალებამდე (1962). სასახლის შენობა განახლდა 1976-1982 წლებში. 1984 წლის შემდეგ, სასახლე არის სახელმწიფო მუზეუმი (rijksmuseum). ამჟამად მუზეუმი ღიაა საზოგადოებისთვის, სადაც შესაძლებელია შიდა ინტერიერის ნახვა ორანჟ-ნასაუს დინასტიის კუთვნილ ავეჯთან, ნივთებთან და ნახატებთან ერთად.

## რესურსები ინტერნეტში 
* სასახლე ჰეტ ლო
* სასახლე ჰეტ ლოს მუზეუმი / ბიბლიოთეკა

კატეგორია:ნიდერლანდების სასახლეები
კატეგორია:ნიდერლანდების მუზეუმები
ოლღას მონასტერი

**ოლღას მონასტერი**, *ახალქალაქური მონასტერი* (ცნობილი ისტორიულ წყაროებში) — მცხეთის დედათა მონასტერი, მდებარეობს მცხეთის რკინიგზის სადგურის პირისპირ, მთის კლდოვან ფერდზე, მდინარე მტკვარის მარჯვენა ნაპირზე, აგებულია XI-XII საუკუნეებში.

აქ არსებული სამონასტრო კომპლექსიდან შემორჩენილია ღვთისმშობლისა და ღვთისმშობლის მიძინების ეკლესიები. ისტორიულ წყაროებში ღვთისმშობლი ეკლესია ცნობილია ახალქალაქურის სახელწოდებით. 1609 წელს ლუარსაბ II-საგან დევნილმა გიორგი სააკაძემ თავის ახლობლებთან ერთად ახალქალაქურ მონასტერს შეაფარა თავი. 

როგორც ნატროევი თავის ნაშრომში იუწყება, ამ ადგილას სამი ეკლესია მდგარა: წმ. ეკატერინესი, ღვთისმშობლის მიძინების და წმ. მოწამე მარინესი. 1891 წელს ოლღა გორნიჩმა გააწმენდინა მიწით დაფარული ეკლესია, შეაკეთებინა და დააარსა იქ დედათა მონასტერი. მონასტერი იკურთხა საქართველოს ეგზაქოსი პალადის მიერ იმავე წელს.

## ღვთისმშობლის ეკლესია
ღვთისმშობლის ეკლესია დარბაზულია (13,6X6,7 მ), ნაგებია საშუალო ზომის ნატეხი ქვით. შესასვლელი დასავლეთიდან და ჩრდილოეთიდანაა. აღმოსავლეთით განიერი, ნახევარწრიული აფსიდია. დარბაზის ნახევარწრიული კამარის საბჯენი თაღი პილასტრებს ეყრდნობა. აღმოსავლეთის, სამხრეთისა და ჩრდილოეთის კედლებში გაჭრილია თითო სარკმელი. კანკელი (XVIII-XIX სს.) იმეორებს შუა საუკუნეების კანკელთა ფორმას.

## კარიბჭე
ეკლესიას დასავლეთით ეკვრის კარიბჭე, რომლის შუა ნაწილი გვერდის ნაწილებთან შედარებით რამდენიმეჯერ ამაღლებულია. იგი გადახურულია კედლის პროფილირებულ ორნამენტიან შვერილებზე დაყრდნობილი ვარსკვლავისებრი შეკრული კამარით, რომლის ცენტრში ორნამენტიანი მედალიონია ვარდულით.გარედან კარიბჭის სამხრეთის კედელი საერთო მოხატულობიდან გამოწეულია. დასავლეთის ფასადზე შემორჩენილია ლავგარდნის ორი ქვა. კარიბჭე თავისი კონსტრუქციითა და გაფორმებით სამთავროს ტაძრის სამხრეთ კარიბჭის მსგავსია და განეკუთვნება XI-XII საუკუნეებს.

## ლიტერატურა
* ”საქართველოს ისტორიისა და კულტურის ძეგლთა აღწერილობა” რედკოლეგია: ვ. დოლიძე, ს. კინწურაშვილი, უ. სიდამონიძე, თბილისი 1990, ტომი 5

კატეგორია:მცხეთის მუნიციპალიტეტის ტაძრები
კატეგორია:XI საუკუნის ეკლესიები
ავსტრალიის გერბი

thumb|150px|დღევანდელი გერბი
150px|thumb|გერბის 1908 წლის ვერსია
**ავსტრალიის გერბი** — ავსტრალიის ოფიციალური სიმბოლო. თავდაპირველი გერბი წარმოადგინა მეფე ედუარდ VII-მ 1908 წლის 7 მაისს, ხოლო დღევანდელი ვერსია მეფე ჯორჯ V-მ 1912 წლის 12 სექტემბერს, თუმცა გერბის 1908 წლის ვერსია კვლავ გამოყენებული იყო სხვადასხვა კონტექსტებში, აღსანიშნავია მონეტა სიქსპენსზე გამოჩენა 1966 წლამდე.

## რესურსები ინტერნეტში 
* ოფიციალური საიტი უფრო მეტი ინფორმაციით  

კატეგორია:სახელმწიფო გერბები
კატეგორია:ავსტრალიის ეროვნული სიმბოლოები
კატეგორია:გერბები ვარსკვლავის გამოსახულებით
კატეგორია:გერბები ფრინველების გამოსახულებით
კატეგორია:გერბები ლომის გამოსახულებით
კატეგორია:გერბები ჯვრის გამოსახულებით
კატეგორია:გერბები გვირგვინის გამოსახულებით
კატეგორია:გერბები ანბანის მიხედვით
ავსტრალიის დროშა

thumb|200პქ|ავსტრალიის დროშა
**ავსტრალიის დროშა** — ავსტრალიის ერთ-ერთი ეროვნული სიმბოლო. მისი თავდაპირველი დიზაინი შეირჩა 1901 წელს და პირველად აფრიალდა მელბურნში ამავე წლის 3 სექტემბერს. 1902 წელს, მეფე ედუარდ VII-მ მოიწონა თავდაპირველისაგან უმნიშვნელოდ განსხვავებული დიზაინის დროშა. შემდეგი რამდენიმე წლის განმავლობაში, დროშის ზუსტი დეტალები შეიცვალა რამდენიმეჯერ, როგორც განზრახულად, ასევე უწესრიგობის შედეგად. დღევანდელი დეტალები ოფიციალურად მთავრობის ბიულეტინში გამოქვეყნდა 1934 წელს და 1954 წელს, პარლამენტის სტატუტის მიერ დროშა მიჩნეულ იქნა როგორც „ავსტრალიის ეროვნული დროშა“.

დროშის ლურჯ ფონზე გამოსახულია გაერთიანებული სამეფოს დროშა (ზედა მარცხენა კუთხეში), მის ქვეშ კი ფართო შვიდქიმიანი ვარსკვლავი, როგორც ბრიტანეთის თანამეგობრობის სიმბოლო. მარჯვენა მხარეს განლაგებული ხუთი ვარსკვლავი, რომელთაგან ერთი პატარაა ხუთქიმიანი, დანარჩენი ოთხი კი შედარებით დიდი, შვიდქიმიანი, განასახიერებს თანავარსკვლავედ სამხრეთის ჯვარს.

## რესურსები ინტერნეტში 
* ავსტრალიის მთავრობა, ეს არის პატივი! - ავსტრალიის ეროვნული დროშა
* Ausflag 
* ავსტრალიის ეროვნული დროშის ასოციაცია 

კატეგორია:მსოფლიოს ქვეყნების დროშები
კატეგორია:ავსტრალიის ეროვნული სიმბოლოები
კატეგორია:ავსტრალიის დროშები
კატეგორია:დროშები ანბანის მიხედვით